**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 07.04.2009

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie

2. Stretnutie s konateľmi firmy ABD s.r.o.

3. Návrh na zmenu rozpočtu

4. Informácie o príprave stavby nájomných bytov

5. Rôzne

6. Záver

**K bodu číslo 1:**

Druhé riadne zasadnutie obecného zastupiteľstva v roku 2009 otvorila a viedla starostka obce Alžbeta Gálová. Skonštatovala, že sú prítomní všetci členovia obecného zastupiteľstva, preto je zasadnutie uznášania schopné.

Na zasadnutí sa zúčastnili konatelia firmy ABD, s.r.o.

Starostka obce určila overovateľov zápisnice: Gabriel Szalai

Kristián Palkovič

**K bodu číslo 2:**

V tomto bode programu konatelia firmy Alternative Business Development, s.r.o. - p. Ing. Michal Pokorný a Martin Kučírek, predstavili členom obecného zastupiteľstva svoje predstavy spolupráce medzi rančom a obecným úradom.

V prvom rade vyriešenie vlastníckych vzťahov tých pozemkov, ktoré má ranč ohradené, ale nemá ich vo vlastníctve. Uvedené pozemky boli ohradené ešte za čias jednotného roľníckeho družstva a majitelia ranču ich takto prevzali pri kúpe. Medzi týmito pozemkami sa nachádza aj vrchná časť pozemku, na ktorej obec Hosťová plánuje postaviť nájomné byty. Spoločnosť by odkupovala pozemky od vlastníkov v celej časti, nielen tú časť, čo má ranč ohradené. Následne by medzi spoločnosťou a obecným úradom spravila zámenná zmluva, a obec by získala vlastníctvo tých pozemkov, ktoré sa nachádzajú vedľa pozemku, na ktorom sa plánuje výstavba nájomných bytov.

Ďalej konatelia spoločnosti požiadali obecné zastupiteľstvo o pomoc pri odkupovaní pozemkov od vlastníkov, ktoré ležia pod rančom a miestny obyvatelia ich majú vo vlastníctve. Doniesli by mená vlastníkov a zvolala by sa spoločná schôdza na ktorej by boli informovaní o odkupovaní týchto pozemkov.

Informovali zástupcov zastupiteľstva o plánoch do budúcnosti, konkrétne o výstavbe novej haly na ranči.

**K bodu číslo 3:**

Ekonómka obce predložila poslancom návrh na zmenu rozpočtu obce č. 2/2009.

Na strane príjmov hlavné navýšenie predstavuje finančná náhrada za výrub stromov od Národnej diaľničnej spoločnosti predpísané ešte v roku 2008, a peňažný dar od pánov Ing.Pokorného a Kučíreka na stavbu sociálnych miestnosti pre športovcov obce Hosťová .

Na strane výdavkov sú zahrnuté výdavky na financovanie volieb, výstavbu sociálnych miestností pre športovcov financované z peňažného daru, výstavbu autobusovej zastávky a rozšírenie kultúrneho domu.

Príloha číslo: 1 – Návrh na zmenu rozpočtu

Hlasovanie: za 5

Proti 0

**UZNESENIE Č. 4/2009**

**OZ schvaľuje zmenu rozpočtu obce č. 2/2009 podľa predloženého návrhu.**

**K bodu číslo 4:**

Starostka obce podala členom zastupiteľstva informácie o stavbe nájomných bytov, uviedla, že teraz sa pracuje na elektrickej prípojke, kde bude treba urobiť nejaké zmeny oproti pôvodným plánom. Ďalej uviedla, že faktúra za plynovú prípojku od SPP, bola už aj uhradená.

**K bodu číslo 5:**

Poslanec Anton Brath, ktorý bol poverený dohľadom nad stavebnými prácami pri výstavbe sociálnych miestnosti pre športovcov obce Hosťová podal informácie o vykonaných prácach.

Oznámil, že už boli objednané betónové tvárnice , dodávka betónu a iný stavebný materiál od firmy Rácz. Zároveň podotkol , že bude treba uzatvoriť dohodu o vykonaní práce, s pánom Ondrejom Brathom, ktorý bude vykonávať murárske práce, predbežne sa s ním dohodol na cene 5 € za hodinu.

Ekonómka obce vyzvala p.A.Bratha, aby pri objednávaní stavebného materiálu obecný úrad bol v dostatočnom predstihu informovaný o objednávkach stavebného materiálu , z dôvodu, aby mohli byť dodržané náležitosti o finančnej kontrole a rozpočte.

**K bodu číslo 6:**

Pani starostka sa poďakovala prítomným za účasť na zasadnutí obecného zastupiteľstva.

Overovatelia zápisnice:

Gabriel Szalai .........................

Kristián Palkovič .........................

Zapisovateľka zápisnice:

Renáta Tóthová .........................

Alžbeta Gálová

starostka obce